ms id en fr en ms ms id eo ms fi es en fi en mg fr nl en es es ca es es es es es es zh es el es es es es es nl es es es es es zh es es es es et fi es es es es es es es es es es es es es es es nl pl es es es es id es es es es fi es es es es es es es es es es es es es es es nl es es es fi es es es es es es es es es es es es es es es es es es es es es es es es es fi es es es es es id en ps id id en en ms en id en id en id en id en id en id en id en id en id en id en id en ms en id en id en id en id en ms en id en id en ms en id en id en id en id en id en id en id en id en id en id en id en id en id ms en ms
Terjemahan Al Quran Bahasa Melayu - Surah Luqman
-- Semua Surah -- 1) Al-Faatihah2) Al-Baqarah3) A-li'Imraan4) An-Nisaa'5) Al-Maaidah6) Al-An'aam7) Al-A'raaf8) Al-Anfaal9) At-Taubah10) Yunus11) Hud12) Yusuf13) Ar-Ra'd14) Ibrahim15) Al-Hijr16) Al-Nahl17) Al-Israa'18) Al-Kahfi19) Maryam20) Taha21) Al-Anbiyaa'22) Al-Hajj23) Al-Mu'minuun24) An-Nuur25) Al-Furqaan26) Asy-Syu'araa'27) An-Naml28) Al-Qasas29) Al-'Ankabuut30) Ar-Ruum31) Luqman32) As-Sajdah33) Al-Ahzaab34) Saba'35) Faatir36) Yaa Siin37) As-Saaffaat38) Saad39) Az-Zumar40) Ghaafir41) Fussilat42) Asy-Syuura43) Az-Zukhruf44) Ad-Dukhaan45) Al-Jaathiyah46) Al-Ahqaaf47) Muhammad48) Al-Fat-h49) Al-Hujuraat50) Qaaf51) Adz-Dzaariyaat52) At-Tuur53) An-Najm54) Al-Qamar55) Ar-Rahmaan56) Al-Waaqi'ah57) Al-Hadiid58) Al-Mujaadalah59) Al-Hasy-r60) Al-Mumtahanah61) As-Saff62) Al-Jumu'ah63) Al-Munaafiquun64) At-Taghaabun65) At-Talaaq66) At-Tahriim67) Al-Mulk68) Al-Qalam69) Al-Haaqqah70) Al-Ma'aarij71) Nuh72) Al-Jinn73) Al-Muzzammil74) Al-Muddaththir75) Al-Qiaamah76) Al-Insaan77) Al-Mursalaat78) An-Naba'79) An-Naazi'aat80) 'Abasa81) At-Takwiir82) Al-Infitaar83) Al-Mutaffifiin84) Al-Insyiqaaq85) Al-Buruuj86) At-Taariq87) Al-A'laa88) Al-Ghaasyiyah89) Al-Fajr90) Al-Balad91) Asy-Syams92) Al-Lail93) Adh-Dhuha94) Ash-Syar-h95) At-Tiin96) Al-'Alaq97) Al-Qadr98) Al-Bayyinah99) Az-Zalzalah100) Al-'Aadiyaat101) Al-Qaari'ah102) At-Takaathur103) Al-'Asr104) Al-Humazah105) Al-Fiil106) Quraisy107) Al-Maa'uun108) Al-Kauthar109) Al-Kaafiruun110) An-Nasr111) Al-Masad112) Al-Ikhlaas113) Al-Falaq114) An-Naas
Surah Luqman - سورة لقمان
Dengan nama Allah, Yang Maha Pemurah, lagi Maha Mengasihani.
(Luqman 31:1) |   | English Translation | Tambah Nota | Bookmark
Ini ialah ayat-ayat Kitab (Al-Quran) yang mengandungi hikmat-hikmat dan kebenaran yang tetap kukuh,
Menjadi hidayah petunjuk dan rahmat bagi orang-orang yang sedia mengerjakan amal-amal yang baik
Iaitu orang-orang yang mendirikan sembahyang, dan memberi zakat, serta mereka yakin tentang adanya hari akhirat.
Mereka itulah yang tetap mendapat hidayah petunjuk dari Tuhan mereka, dan merekalah orang-orang yang berjaya.
Dan ada di antara manusia: orang yang memilih serta membelanjakan hartanya kepada cerita-cerita dan perkara-perkara hiburan yang melalaikan; yang berakibat menyesatkan (dirinya dan orang ramai) dari agama Allah dengan tidak berdasarkan sebarang pengetahuan; dan ada pula orang yang menjadikan agama Allah itu sebagai ejek-ejekan; merekalah orang-orang yang akan beroleh azab yang menghinakan.
Dan apabila dibacakan kepadanya ayat-ayat Kami, berpalinglah dia dengan angkuhnya, seoleh-oleh ada penyumbat pada kedua telinganya; maka gembirakanlah dia dengan balasan azab yang tidak terperi sakitnya.
(Luqman 31:7) |   | English Translation | Tambah Nota | Bookmark
Sesungguhnya orang-orang yang beriman dan beramal soleh, mereka akan beroleh Syurga yang penuh dengan berbagai nikmat,
(Luqman 31:8) |   | English Translation | Tambah Nota | Bookmark
Kekallah mereka di dalamnya. Demikian dijanjikan Allah - janji yang tetap benar; dan Dia lah jua yang Maha Kuasa, lagi Maha Bijaksana.
(Luqman 31:9) |   | English Translation | Tambah Nota | Bookmark
Ia menciptakan langit dengan tidak bertiang sebagaimana yang kamu melihatnya; dan Ia mengadakan di bumi gunung-ganang yang menetapnya supaya bumi itu tidak menghayun-hayunkan kamu; dan Ia biakkan padanya berbagai jenis binatang. Dan Kami menurunkan hujan dari langit, lalu Kami tumbuhkan di bumi berbagai jenis tanaman yang memberi banyak manfaat.
(Luqman 31:10) |   | English Translation | Tambah Nota | Bookmark
Ini (semuanya adalah) ciptaan Allah, maka cubalah kamu tunjukkan kepadaKu apakah yang telah diciptakan oleh makhluk-makhluk yang lain daripadaNya (yang kamu sembah itu)? (Tidak ada sesuatu pun) bahkan orang-orang yang zalim (dengan perbuatan syiriknya) itu berada dalam kesesatan yang jelas nyata.
(Luqman 31:11) |   | English Translation | Tambah Nota | Bookmark
Dan sesungguhnya Kami telah memberi kepada Luqman, hikmat kebijaksanaan, (serta Kami perintahkan kepadanya): Bersyukurlah kepada Allah (akan segala nikmatNya kepadamu)". Dan sesiapa yang bersyukur maka faedahnya itu hanyalah terpulang kepada dirinya sendiri, dan sesiapa yang tidak bersyukur (maka tidaklah menjadi hal kepada Allah), kerana sesungguhnya Allah Maha Kaya, lagi Maha Terpuji.
(Luqman 31:12) |   | English Translation | Tambah Nota | Bookmark
Dan (ingatlah) ketika Luqman berkata kepada anaknya, semasa ia memberi nasihat kepadanya:" Wahai anak kesayanganku, janganlah engkau mempersekutukan Allah (dengan sesuatu yang lain), sesungguhnya perbuatan syirik itu adalah satu kezaliman yang besar".
(Luqman 31:13) |   | English Translation | Tambah Nota | Bookmark
Dan Kami wajibkan manusia berbuat baik kepada kedua ibu bapanya; ibunya telah mengandungnya dengan menanggung kelemahan demi kelemahan (dari awal mengandung hingga akhir menyusunya), dan tempoh menceraikan susunya ialah dalam masa dua tahun; (dengan yang demikian) bersyukurlah kepadaKu dan kepada kedua ibubapamu; dan (ingatlah), kepada Akulah jua tempat kembali (untuk menerima balasan).
(Luqman 31:14) |   | English Translation | Tambah Nota | Bookmark
Dan jika mereka berdua mendesakmu supaya engkau mempersekutukan denganKu sesuatu yang engkau - dengan fikiran sihatmu - tidak mengetahui sungguh adanya maka janganlah engkau taat kepada mereka; dan bergaulah dengan mereka di dunia dengan cara yang baik. Dan turutlah jalan orang-orang yang rujuk kembali kepadaKu (dengan tauhid dan amal-amal yang soleh). Kemudian kepada Akulah tempat kembali kamu semuanya, maka Aku akan menerangkan kepada kamu segala yang kamu telah kerjakan.
(Luqman 31:15) |   | English Translation | Tambah Nota | Bookmark
(Luqman menasihati anaknya dengan berkata): "Wahai anak kesayanganku, sesungguhnya jika ada sesuatu perkara (yang baik atau yang buruk) sekalipun seberat bijih sawi, serta ia tersembunyi di dalam batu besar atau di langit atau pun di bumi, sudah tetap akan dibawa oleh Allah (untuk dihakimi dan dibalasNya); kerana sesungguhnya Allah Maha Halus pengetahuanNya; lagi Amat Meliputi akan segala yang tersembunyi.
(Luqman 31:16) |   | English Translation | Tambah Nota | Bookmark
"Wahai anak kesayanganku, dirikanlah sembahyang, dan suruhlah berbuat kebaikan, serta laranglah daripada melakukan perbuatan yang mungkar, dan bersabarlah atas segala bala bencana yang menimpamu. Sesungguhnya yang demikian itu adalah dari perkara-perkara yang dikehendaki diambil berat melakukannya.
(Luqman 31:17) |   | English Translation | Tambah Nota | Bookmark
"Dan janganlah engkau memalingkan mukamu (kerana memandang rendah) kepada manusia, dan janganlah engkau berjalan di bumi dengan berlagak sombong; sesungguhnya Allah tidak suka kepada tiap-tiap orang yang sombong takbur, lagi membanggakan diri.
(Luqman 31:18) |   | English Translation | Tambah Nota | Bookmark
"Dan sederhanakanlah langkahmu semasa berjalan, juga rendahkanlah suaramu (semasa berkata-kata), sesungguhnya seburuk-buruk suara ialah suara keldai".
(Luqman 31:19) |   | English Translation | Tambah Nota | Bookmark
Tidakkah kamu memperhatikan bahawa Allah telah memudahkan untuk kegunaan kamu apa yang ada di langit dan yang ada di bumi, dan telah melimpahkan kepada kami nikmat-nimatNya yang zahir dan yang batin? Dalam pada itu, ada di antara manusia orang yang membantah mengenai (sifat-sifat) Allah dengan tidak berdasarkan sebarang pengetahuan atau sebarang petunjuk; dan tidak juga berdasarkan mana-mana Kitab Allah yang menerangi kebenaran.
(Luqman 31:20) |   | English Translation | Tambah Nota | Bookmark
Dan apabila dikatakan kepada mereka (yang ingkar): "Turutlah akan apa yang telah diturunkan oleh Allah" mereka menjawab:" (Tidak), bahkan Kami hanya menurut apa yang Kami dapati datuk nenek kami melakukannya". Patutkah mereka (menurut datuk neneknya) sekalipun Syaitan mengajak mereka itu (melakukan perbuatan yang menjerumuskan mereka) ke dalam azab api neraka yang marak menjulang?
(Luqman 31:21) |   | English Translation | Tambah Nota | Bookmark
Dan sesiapa yang berserah diri bulat-bulat kepada Allah (dengan ikhlas) sedang ia berusaha mengerjakan kebaikan, maka sesungguhnya ia telah berpegang kepada simpulan (tali agama) yang teguh dan (ingatlah) kepada Allah jualah kesudahan segala urusan.
(Luqman 31:22) |   | English Translation | Tambah Nota | Bookmark
Dan sesiapa yang kufur ingkar, maka janganlah engkau (wahai Muhammad) berdukacita tentang kekufurannya itu; kepada Kamilah tempat kembalinya mereka, kemudian Kami akan memberitahu kepada mereka tentang apa yang mereka telah kerjakan. Sesungguhnya Allah Maha Mengetahui akan segala (isi hati) yang terkandung di dalam dada.
(Luqman 31:23) |   | English Translation | Tambah Nota | Bookmark
Kami akan berikan mereka menikmati kesenangan bagi sementara (di dunia), kemudian Kami akan memaksa mereka (dengan menyeretnya) ke dalam azab yang amat berat.
(Luqman 31:24) |   | English Translation | Tambah Nota | Bookmark
Dan sesungguhnya jika engkau (wahai Muhammad) bertanya kepada mereka (yang musyrik) itu: "Siapakah yang menciptakan langit dan bumi?" Sudah tentu mereka akan menjawab: "Allah". Ucapkanlah (wahai Muhammad): "Alhamdulillah" (sebagai bersyukur disebabkan pengakuan mereka yang demikian - tidak mengingkari Allah), bahkan kebanyakan mereka tidak mengetahui (hakikat tauhid dan pengertian syirik).
(Luqman 31:25) |   | English Translation | Tambah Nota | Bookmark
Allah jua yang memiliki segala yang ada di langit dan di bumi; sesungguhnya Allah Dia lah jua yang Maha Kaya, lagi sentiasa Terpuji.
(Luqman 31:26) |   | English Translation | Tambah Nota | Bookmark
Dan sekiranya segala pohon yang ada di bumi menjadi pena, dan segala lautan (menjadi tinta), dengan dibantu kepadanya tujuh lautan lagi sesudah itu, nescaya tidak akan habis Kalimah-kalimah Allah itu ditulis. Sesungguhnya Allah Maha Kuasa, lagi Maha Bijaksana.
(Luqman 31:27) |   | English Translation | Tambah Nota | Bookmark
(Bagi Allah Yang Maha Kuasa) soal menciptakan kamu semua (dari tiada kepada ada), dan soal membangkitkan kamu hidup semula sesudah mati, tidak ada apa-apa sukarnya, hanyalah seperti (mencipta dan menghidupkan semula) seorang manusia sahaja. Sesungguhnya Allah Maha Mendengar, lagi Maha Melihat.
(Luqman 31:28) |   | English Translation | Tambah Nota | Bookmark
Tidakkah engkau memerhatikan bahawa Allah memasukkan malam pada siang dan memasukkan siang pada malam (silih berganti), dan Ia memudahkan matahari dan bulan (untuk faedah makhluk-makhlukNya)? Tiap-tiap satu dari keduanya beredar untuk suatu masa yang telah ditetapkan. Dan (ingatlah) sesungguhnya Allah Maha Mengetahui dengan mendalam akan apa yang kamu lakukan.
(Luqman 31:29) |   | English Translation | Tambah Nota | Bookmark
Bersifatnya Allah dengan penuh kekuasaan dan luas ilmu pengetahuan itu kerana bahawasanya Allah Dia lah sahaja Tuhan Yang Sebenar-benarnya, dan bahawa segala yang mereka sembah selain dari Allah adalah palsu belaka. Dan (ingatlah) sesungguhnya Allah Dia lah Yang Maha Tinggi keadaanNya, lagi Maha Besar (kekuasaanNya).
(Luqman 31:30) |   | English Translation | Tambah Nota | Bookmark
Tidakkah engkau memerhatikan bahawasanya kapal-kapal belayar di laut dengan nikmat Kurnia Allah, untuk diperlihatkan kepada kamu sebahagian dari tanda-tanda kemurahanNya? Sesungguhnya yang demikian itu mengandungi keterangan-keterangan dan bukti (untuk berfikir) bagi tiap-tiap (mukmin) yang tetap teguh pendiriannya, lagi sentiasa bersyukur.
(Luqman 31:31) |   | English Translation | Tambah Nota | Bookmark
Dan (orang-orang yang tidak bersifat demikian) apabila mereka dirempuh serta diliputi oleh ombak yang besar seperti kelompok-kelompok awan menyerkup, pada saat itu mereka semua berdoa kepada Allah dengan mengikhlaskan kepercayaan mereka kepadaNya semata-mata. Kemudian bila sahaja Allah menyelamatkan mereka ke darat maka sebahagian sahaja di antara mereka yang bersikap adil (lalu bersyukur kepada Allah serta mengesakanNya). Dan sememangnya tiada yang mengingkari bukti-bukti kemurahan Kami melainkan tiap-tiap orang yang bersifat pemungkir janji, lagi amat tidak mengenang budi.
(Luqman 31:32) |   | English Translation | Tambah Nota | Bookmark
Wahai sekalian manusia, bertaqwalah kepada Tuhan kamu, dan takutilah akan hari (akhirat) yang padanya seseorang ibu atau bapa tidak dapat melepaskan anaknya dari azab dosanya, dan seorang anak pula tidak dapat melepaskan ibu atau bapanya dari azab dosa masing-masing sedikit pun. Sesungguhnya janji Allah itu adalah benar, maka janganlah kamu diperdayakan oleh kehidupan dunia, dan jangan pula kamu diperdayakan oleh bisikan dan ajakan Syaitan yang menyebabkan kamu berani melanggar perintah Allah.
(Luqman 31:33) |   | English Translation | Tambah Nota | Bookmark
Sesungguhnya di sisi Allah pengetahuan yang tepat tentang hari kiamat. Dan Dia lah jua yang menurunkan hujan, dan yang mengetahui dengan sebenar-benarnya tentang apa yang ada dalam rahim (ibu yang mengandung). Dan tiada seseorang pun yang betul mengetahui apa yang akan diusahakannya esok (sama ada baik atau jahat); dan tiada seorangpun yang dapat mengetahui di bumi negeri manakah ia akan mati. Sesungguhnya Allah Maha Mengetahui, lagi Amat Meliputi pengetahuanNya.
(Luqman 31:34) |   | English Translation | Tambah Nota | Bookmark
Hak & Penafian : Surah.My ini bertujuan untuk memberi rujukan terjemahan - penyelidikan dan pendidikan. Ianya bebas untuk disebarkan / disalin untuk tujuan dakwah dan pendidikan / penyelidikan. Surah.My tidak bertanggungjawab di atas sebarang penyalahgunaan kandungan.
Rujukan : Kerajaan Arab Saudi, Kementerian Hal Ehwal Islam, Wakaf, Dakwah dan Nasihat Al-Quran Digital, Audio Islam. Ikon: StyleIslam. Audio Perayat: Verse By Verse Quran.
Sokong Projek Surah.My - Serai Solutions - Maybank Islamic - 562834606055
Laman dibangunkan/dikemaskini oleh: Serai Solutions dan Training.My. ©2007-2022.